Lyke verrot, bloed vloei in straat: Kuruman-hospitaalbestuurder aangeklaFoto: Verskaf Stefan Pieterse, AfriForum se provinsiale koördineerder vir die Noord-Kaap, het gesê hulle dring daarop aan dat Agnes Sesing tot 10 jaar tronkstraf gevonnis moet word vir growwe nalatigheid. “Ingevolge dié wet kan ŉ maksimum vonnis van 10 jaar tronkstraf saam met ŉ boete van R10 miljoen opgelê word. Mense in magsposisies moet persoonlik aanspreeklik gehou word wanneer hulle die gemeenskap se gesondheid in gevaar stel.” Louis Pieterse, voorsitter van die AfriForum Kuruman-tak, het tydens sy besoek aan die hospitaal glo op onbedekte lyke afgekom wat begin ontbind het. “Die reuk was ondraaglik. Ons het die klag teen die hospitaalbestuurder ingedien, omdat die situasie onmenslik is, dit nie toegelaat mag word nie en onmiddellik aangespreek moet word.” Die Noord-Kaapse departement van gesondheid het intussen gesê dat hy maatreëls in plek gaan stel om verdere agteruitgang by die hospitaal se lykshuis te voorkom. “Ons neem volle verantwoordelikheid. Elke stelsel is in plek om te verhoed dat dieselfde situasie weer ontstaan,” het Mac Jack, LUR vir gesondheid, aan SAfm gesê.